Direktiva Sveta

z dne 24. julija 1979

o dopolnitvi Priloge k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov

(79/663/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker imajo nekatere vrste svetilk, pepelnikov in drugih okrasnih predmetov steklene vsebnike, v katerih so tekočine (na primer ogljikov tetraklorid, trikloretilen ali tetrakloretilen), ki so zelo strupene, zdravju škodljive ali zelo vnetljive;

ker ti predmeti niso vedno dovolj stabilni in jih predvsem majhni otroci lahko prevrnejo, pri čemer se stekleni vsebnik razbije, tekočina pa izteče, pri tem pa uhajajo strupeni ter škodljivi hlapi, katerih prve žrtve so otroci; ker sta bila v takih nesrečah vsaj dva smrtna primera;

ker razbitje takih predmetov lahko povzroči tudi požar ali eksplozijo;

ker je nujno, da bi odpravili nadaljnje nesreče, zlasti smrtne, na ravni Skupnosti čimprej prepovedati trženje in uporabo predmetov, ki vsebujejo nevarne tekočine;

ker prepovedi, ki so jih posamezne države članice že sprejele, vplivajo na delovanje skupnega trga; ker je treba uskladiti ustrezne zakonske predpise držav članic in zato spremeniti Prilogo k Direktivi Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [4];

ker so temeljite raziskave pokazale, da je snov tris (2,3 dibromopropil) fosfat [CAS št. 126-72-7], ki se uporablja za izdelavo negorljivih tekstilij in oblačil ter zlasti otroških oblačil, nevarna za zdravje; ker je treba uporabo te snovi omejiti;

ker uporabo navedenih snovi v nekaterih državah članicah urejajo predpisi; ker se ti razlikujejo glede na pogoje trženja in uporabe; ker te razlike predstavljajo trgovinsko oviro in neposredno vplivajo na vzpostavitev in delovanje skupnega trga;

ker je zato treba spremeniti Prilogo k Direktivi 76/769/EGS,

SPREJEL NASLEDNJO DIREKTIVO:

Člen 1

Priloga k Direktivi 76/769/EGS se dopolni:

(a) dodajo se naslednje točke:

"3.Tekočine kot take ali kot pripravki, navedeni na seznamu v Prilogi I k Direktivi Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi(1), nazadnje spremenjene z Direktivo 79/370/EGS(2), z naslednjimi lastnostmi:zelo strupenostrupenozdravju škodljivojedkoeksplozivnozelo lahko vnetljivolahko vnetljivovnetljivoin vse tekočine s plameniščem pod 55 °C | se ne smejo uporabljati za okrasne predmete, ki v različnih fazah dajejo svetlobne ali barvne učinke, na primer za okrasne svetilke in pepelnike. |

4.Tris (2,3 dibromopropil) fosfat, CAS št. (Chemical Abstract Service Number) 126-72-7 | se ne sme uporabljati za tekstilne izdelke, kakor so oblačila, spodnja oblačila in perilo, namenjeni stiku s kožo." |

(b) Dodata se naslednji opombi:

"(1) UL 196, 16.8.1967, str. 1.

(2) UL L 88, 7.4.1979, str. 1."

Člen 2

1. Države članice sprejmejo predpise, potrebne za uskladitev s to direktivo, v 12 mesecih od njene notifikacije in o tem takoj obvestijo Komisijo.

2. Države članice sporočijo Komisiji besedila določb nacionalnih predpisov, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Bruslju, 24. julija 1979

Za Svet

Predsednik

M. O’kennedy

[1] UL C 96, 12.4.1979, str. 3.

[2] UL C 127, 21.5.1979, str. 69.

[3] Mnenje z dne 27. junija 1979 (še ni objavljeno v Uradnem listu).

[4] UL L 262, 27.9.1976, str. 201.

--------------------------------------------------